У Вікіпедыі ёсць артыкулы пра іншых асоб з прозвішчам Анцілеўскі.

**Дзмітрый Анцілеўскі** (нар. 12 чэрвеня 1997, Мінск) — беларускі футбаліст, нападнік ізраільскага клуба «Хапаэль» з Хайфы і нацыянальнай зборнай Беларусі.

Клубная кар’ера
---------------

Выхаванец дзіцячай школы мінскага МТЗ-РІПА, пазней трапіў у структуру барысаўскага БАТЭ. З 2014 года пачаў выступаць за дубль, таксама ў 2014 і 2015 гадах выступаў за барысаўскі клуб у Юніёрскай лізе УЕФА.

З 2015 года пачаў прыцягвацца да асноўнай каманды. 29 лістапада 2015 года дэбютаваў у аснове БАТЭ ў матчы Кубка Беларусі супраць мікашэвіцкага «Граніта» (3:1), выйшаўшы на замену ў сярэдзіне другога тайма. У снежні 2015 года падпісаў новы кантракт з БАТЭ.

Пачатак сезона 2016 прапусціў з-за траўмы, пазней стаў выступаць за дубль, часам прыцягваўся да асноўнай каманды. З ліпеня па верасень 2016 года не гуляў з-за чарговай траўмы. Аднавіўшыся, 14 кастрычніка 2016 года дэбютаваў у Вышэйшай лізе, выйшаўшы на замену ў канцы матча супраць мікашэвіцкага «Граніта» (1:0). Пазней згуляў яшчэ ў некалькіх матчах за асноўную каманду, выходзячы на замену.

У сакавіку 2017 года быў аддадзены ў арэнду ў магілёўскі «Дняпро». У складзе магіляўчан стаў рэгулярна з’яўляцца на полі, у асноўным выходзячы на замену. У ліпені 2017 года арэнднае пагадненне, разлічанае на першую палову чэмпіянату, было падоўжана да канца сезона.

У студзені 2018 года па заканчэнні кантракта пакінуў БАТЭ і стаў трэніравацца з «Мінскам». У сакавіку афіцыйна стаў іграком сталічнага клуба. Стаў адным з лідараў каманды, у 16 матчах Вышэйшай лігі забіў 4 галы і аддаў 5 галявых перадач.

У жніўні 2018 года перайшоў у мінскае «Дынама», дзе стаў часцей заставацца на лаўцы запасных. У пачатку 2019 года стаў часцей выхадзіць на поле, у тым ліку ў асноўным складзе, аднак з чэрвеня таў выступаць толькі за дубль, а ў ліпені выбыў з-за траўмы. У кастрычніку 2019 года па пагадненні бакоў пакінуў «Дынама».

З лютага 2020 года знаходзіўся на праглядзе ў жодзінскім «Тарпеда-БелАЗ» і ў сакавіку падпісаў кантракт. Замацаваўся ў аснове, а з лета стаў трывала выхадзіць у стартавым складзе, забіў 7 галоў у чэмпіянаце Беларусі, чым дапамог камандзе заваяваць бронзавыя медалі. У студзені 2021 года падоўжыў пагадненне з жодзінскім клубам. У сезоне 2021 з 6 галамі стаў найлепшым бамбардзірам каманды.

У снежні 2021 года, пакінуўшы жодзінскі клуб па заканчэнні кантракта, стаў іграком тбіліскага «Дынама». Дапамог тбіліскаму клубу па выніках сезона 2022 стаць чэмпіёнам Грузіі. У студзені 2023 года па пагадненні бакоў пакінуў «Дынама».

У сакавіку 2023 года падпісаў кантракт з барысаўскім БАТЭ. Пакінуў клуб у снежні 2023 года.

У студзені 2024 года стаў іграком ізраільскага «Хапаэля» з Хайфы.

Міжнародная кар’ера
-------------------

У 2013—2015 гадах гуляў за юнацкую і юніёрскую зборныя Беларусі ў кваліфікацыі чэмпіянату Еўропы.

26 сакавіка 2017 года дэбютаваў у моладзевай зборнай Беларусі, адгуляўшы другі тайм таварыскага матча супраць Латвіі (3:4).

У лістападзе 2020 года ўпершыню быў выкліканы ў нацыянальную зборную Беларусі. Дэбютаваў у зборнай 15 лістапада 2020 года ў матчы Лігі нацый супраць Літвы (2:0), выйшаўшы на замену ў канцы сустрэчы.

Дасягненні
----------

* Беларусь 01Чэмпіён Чэмпіён Беларусі: 2016
* Беларусь 03Бронзавы прызёр Бронзавы прызёр чэмпіянату Беларусі (2): 2018, 2020
* Беларусь Уладальнік Суперкубка Беларусі: 2017
* Беларусь У спісе 22 найлепшых ігракоў чэмпіянату Беларусі: 2020

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | дубль | БАТЭ | Беларусь | 23 | 3 |
| 2015 | дубль | БАТЭ | Беларусь | 22 | 10 |
| 2016 | Д1 | БАТЭ | Беларусь | 4 | 0 |
| 2017 | Д1 | Дняпро | Беларусь | 19 | 0 |
| 2018 (1) | Д1 | Мінск | Беларусь | 16 | 4 |
| 2018 (2) | Д1 | Дынама (Мінск) | Беларусь | 2 | 0 |
| 2019 (1) | Д1 | Дынама (Мінск) | Беларусь | 5 | 0 |
| 2020 | Д1 | Тарпеда-БелАЗ | Беларусь | 25 | 7 |
| 2021 | Д1 | Тарпеда-БелАЗ | Беларусь | 24 | 6 |
| 2022 | Д1 | Дынама (Тбілісі) | Грузія | 24 | 3 |
| 2023 | Д1 | БАТЭ | Беларусь | 26 | 8 |
|

Крыніцы
-------

1. ↑  Dmitri Antilevski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Футбол. Дмитрий Антилевский продлил контракт с БАТЭ (руск.). *pressball.by*.
4. ↑  БАТЭ сообщил об аренде Антилевского в "Днепр" (руск.). *football.by* (28 сакавіка 2017). Праверана 17 кастрычніка 2023.
5. ↑  Дмитрий Антилевский остается в "Днепре" (руск.). *football.by* (7 ліпеня 2017). Праверана 17 кастрычніка 2023.
6. ↑  БАТЭ расстался с Антилевским (руск.). *football.by* (30 студзеня 2018). Праверана 17 кастрычніка 2023.
7. ↑  Дмитрий Антилевский стал игроком "Минска" (руск.). *football.by* (5 сакавіка 2018). Праверана 17 кастрычніка 2023.
8. ↑  Антилевский перешел в минское "Динамо" (руск.). *football.by* (8 жніўня 2018). Праверана 17 кастрычніка 2023.
9. ↑  Минское "Динамо" расторгло контракт с Антилевским (руск.). *football.by* (2 кастрычніка 2019). Праверана 17 кастрычніка 2023.
10. ↑  Дмитрий Антилевский стал игроком "Торпедо-БелАЗ" (руск.). *football.by* (5 сакавіка 2020). Праверана 17 кастрычніка 2023.
11. ↑  Дмитрий Антилевский продлил контракт с Торпедо-БелАЗом (руск.). *sportarena.by*.
12. ↑  Нападающий сборной Беларуси переехал в Грузию (руск.). *football.by* (22 снежня 2021). Праверана 17 кастрычніка 2023.
13. ↑  Футбол. Дмитрий Антилевский, ставший чемпионом Грузии-2022, покинул тбилисское "Динамо" (руск.)(недаступная спасылка). *pressball.by* (22 студзеня 2023). Архівавана з першакрыніцы 22 студзеня 2023. Праверана 22 студзеня 2023.
14. ↑  Дмитрий Антилевский вернулся в БАТЭ (руск.). *football.by* (14 сакавіка 2023). Праверана 14 сакавіка 2023.
15. ↑  Антилевский расстался с БАТЭ (руск.). *football.by* (28 снежня 2023). Праверана 19 студзеня 2024.
16. ↑  Дмитрий Антилевский стал игроком "Хапоэля" Хайфа (руск.). *football.by* (18 студзеня 2024). Праверана 19 студзеня 2024.

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |